**הליך הקבלה לרימון**

**הליך הקבלה לבית ספר רימון נועד לתת לבית הספר תמונה ממצה ואמיתית של המועמד וזאת על מנת לשבצו בקורסים המתאימים לו מבחינת התוכן ומבחינת רמת ידיעותיו.**

**עלות הליך הקבלה לרימון – 560 ₪ וביום הפתוח ברימון 280 ₪ בלבד. (ניתן לשלם בכרטיס אשראי)**. לרגל המצב, ניתן ליהנות מהנחה למבדק השמיעה, כמו ביום פתוח, בעלות של 280 ₪ בלבד.

הליך הקבלה כולל שני שלבים:

**שלב 1: מבדק שמיעה מוסיקלית** – חזרה בשירה על צלילים ועל מקצבים. תוצאות מבדק השמיעה יישלחו אליך באמייל ובאם התקבלת תוכל להירשם ללימודים ברימון ובמקביל תוזמן למבדק התאמה.  
מועמדים שלא ימצאו כמתאימים ללימודים ברימון – יהיו זכאים להחזר כספי.

לאור מצב החירום, אנו עורכים בימים אלו את מבדקי השמיעה בסקייפ או בגוגל היינגאאוט.   
לתאום מועד המבדק – התקשרו לטלפון: 03-5408882 (שלוחה 1) או במייל: [rimon.adv@rimonschool.co.il](mailto:rimon.adv@rimonschool.co.il)

**שלב 2: ביצוע מבדק התאמה** – לאחר שעברת את מבדק השמיעה המוסיקלית בהצלחה תוזמן לביצוע מבדק התאמה / דרוג.

המבדק נועד להעמיק את ההיכרות איתך ולקבל תמונה מדויקת ככל האפשר על יכולותיך.

במבדק תיבדק רמתך במקלדת והאם יש צורך במכינה, כולל מיון לרמות במקצועות הליבה המוסיקלית: הרמוניה/ פיתוח שמיעה/ פיתוח שמיעה ריתמי/ מקלדת ובדיקת רמת ביצוע.

להנחיות הכנה למבדק התאמה ופרטים נוספים [לחצו כאן](https://www.rimonschool.co.il/reception-and-registration/start/)

**שיחה עם יועץ אקדמי**

לאור מצב החירום, המתעניינים בלימודים ברימון יכולים לשוחח טלפונית עם היועצים האקדמיים של רימון. לתאום שיחה עם יועץ/ת אקדמי/ת התקשרו לטלפון: 03-5408882 (שלוחה 1) או במייל: [rimon.adv@rimonschool.co.il](mailto:rimon.adv@rimonschool.co.il)

**הליך ההרשמה ללימודים**

ההרשמה המוקדמת מסתיימת ב 30/4/2020. בתקופת ההרשמה המוקדמת גובה שכר הלימוד מופחת. למחירים ופרטים נוספים [לחצו כאן](https://www.rimonschool.co.il/reception-and-registration/tuition/)

לתשומת ליבך, ברימון נבנית מערכת שעות אישית עם כל סטודנט. הזימון לבניית המערכת האישית נעשה על פי סדר ההרשמה לרימון. הרשמה מוקדמת מאפשרת גמישות ונוחות רבה יותר בבניית מערכת השעות.

**מכינות**

מועמדים ללא ידע תיאורטי מתאים יעברו מכינה בתאוריה לפני תחילת שנת הלימודים.   
מועמדים למסלול ההפקה המגיעים ללא ניסיון בהקלטת מוסיקה וזקוקים להשלמת ידע לפני תחילת הלימודים, יעברו מכינת מידי/אודיו.

המכינות יתקיימו בחודשים ספטמבר / אוקטובר.   
למחירים ולוח זמנים [לחצו כאן](https://www.rimonschool.co.il/reception-and-registration/tuition/)

**פקדון צבאי**

ניתן להשתמש בפיקדון הצבאי לצורך תשלום שכר הלימוד

**מלגות והלוואות**

לפרטים על מגוון מילגות והלוואות [לחצו כאן](https://www.rimonschool.co.il/reception-and-registration/scholarships/)

**הקלות ופטורים לבוגרי מגמות מוסיקה**

רימון מאפשר לבוגרי מגמות המוסיקה, שלהן הסכם עם רימון, להתקבל באופן אוטומטי לרימון ולסיים את לימודיהם במסלול מקוצר לתעודת בוגר. למגמות המוכרות על ידי רימון [לחצו כאן](https://www.rimonschool.co.il/reception-and-registration/recognition-graduates/)